stanford-oval/wikipedia huggingface dataset:
Steve Loter

| Steve Loter> Henkilötiedot |
| --- | --- |
Ammatti:  animaatio-ohjaaja ja tuottaja
Steve Loter on yhdysvaltalainen televisioanimaatioiden ohjaaja ja tuottaja. Hänet tunnetaan erityisesti Kim Possible -animaation ohjaajana, jonka myötä Loter ollut neljä kertaa Daytime Emmy -palkinnon ehdokkaana. Loter oli myös merkittävässä roolissa Disneyn Jake Long – amerikkalainen lohikäärme -sarjassa, johon hän tuli mukaan sarjan toiselle tuotantokaudelle ohjaajaksi ja tuottajaksi.
Filmografia > Elokuvat

Tarzan & Jane (2002)
Kim Possible: Päättäjäispainajainen (2005)
Filmografia > Televisiosarjat

Ren ja Stimpy (1995)
Duckman (1997)
Stressi-Erkki (1998)
Clerks (2000)
Buzz Lightyear of Star Command (2000)
Disneyn Tarzanin legenda (2001–2003)
Kim Possible (2003–2007)
Brandy ja Herra Whiskers (2006)
Jake Long – amerikkalainen lohikäärme (2006–2007)
Happy Monster Band (2008)
Aiheesta muualla

Steve Loter Internet Movie Databasessa. (englanniksi)
TV.com (Arkistoitu – Internet Archive) (englanniksi)
Sílvia Rebelo

Sílvia Rebelo (numero 4) maaottelussa Yhdysvaltoja vastaan syyskuussa 2019.
Sílvia Marisa Garcia Rebelo (s. 20. toukokuuta 1989) on portugalilainen jalkapalloilija. Hän on pelipaikaltaan puolustaja. Hän on pelannut Portugalin naisten maajoukkueessa ennen vuoden 2022 EM-kilpailuja 117 maaottelua ja tehnyt niissä yhden maalin, maaliskuussa 2010 MM-karsintaottelussa Armeniaa vastaan. Hän pelasi ensimmäisen naisten maaottelunsa syyskuussa 2008.
Rebelo edustaa kotimaassaan Benficaa, johon hän siirtyi vuonna 2018 Bragasta.
Sîngerei

| Sîngerei |
| --- | --- |

 lippu:  vaakuna
 Sîngerei
 Koordinaatit: 47.6342°N, 28.1465°E 
Valtio:   Moldova
Piiri:  Sîngerein piiri
Väkiluku (2014):  14 400 
 
 www.singerei.md 
 Sîngerein piirin sivusto 
Infobox OKVirheellinen NIMI-arvo: 
Sîngerei (ven. Сынжере́я, Synžereja) on kaupunki ja Sîngerein piirin keskus Pohjois-Moldovassa. Kaupunki sijaitsee 23 kilometriä Pohjois-Moldovan keskuskaupunki Bălțista kaakkoon. Pääkaupunki Chișinău on maanteitse noin 105 kilometriä Sîngereista kaakkoon. Kaupunkiin ei ole rautatieyhteyttä.
Sîngereissa on noin 14 800 ja koko Sîngerein piirissä 92 600 asukasta (2014). Kaupunki on kasvanut viime vuosikymmenen aikana; vuonna 2004 asukkaita oli 12 667.
Aiheesta muualla

Kuvia tai muita tiedostoja aiheesta Sîngerei Wikimedia Commonsissa
Suomen puolustusneuvosto

Puolustusneuvosto 1930-luvulla. Pöydän päässä puheenjohtajana Gustaf Mannerheim vierellään luottomiehensä kenraali Rudolf Walden (toinen vasemmalta).
Puolustusneuvosto (PLN) oli Suomessa vuosina 1924–2000 toiminut tasavallan presidentin alainen sotilas- ja turvallisuuspoliittinen hallintoelin, jonka koostumus ja rooli vaihteli historian eri aikoina. Sen tehtäviä jatkaa nykyisin pääasiassa Hallituksen ulko- ja turvallisuuspoliittinen ministerivaliokunta.
Puolustusneuvoston historia

Asetus nro 117 puolustusneuvostosta annettiin keväällä 1924. Puolustusneuvosto luotiin tasavallan presidentin neuvoa-antavaksi elimeksi, joka antoi lausuntoja vain tasavallan presidentin niitä pyytäessä. Lausunnot koskivat puolustussuunnitelmaa, sotaväen määrävahvuuksia, puolustuslaitoksen menoarvioita, taloussuunnitelmaa ja maan varustamista kriisitilanteessa. Puolustusneuvosto kuitenkin näki tehtävänsä suppeammin, eikä käsitellyt paljon talousasioita. Näin ollen sen rinnalle 1926 perustettiin sotatalousneuvosto, jonka puheenjohtajaksi tuli Kaarlo Castrén.
Puolustusneuvoston jäseninä olivat puolustusministeri, sotaväenpäällikkö, yleisesikunnan päällikkö, suojeluskunnan ylipäällikkö sekä kaksi kenraalia tai esiupseeria. Puolustusneuvoston toimintaan saattoi ottaa osaa yksi tai useampi valtioneuvoston jäsen, jos asia ei ollut yksinomaan sotilaallinen. Asioiden käsittelyä puheenjohtajana johti tasavallan presidentti ja tämän ollessa esteellinen puolustusministeri tai sotaväenpäällikkö.
Puolustusneuvosto ei oikeastaan ollut kunnolla toimiva, ja vuonna 1931 juuri tasavallan presidentiksi valittu P. E. Svinhufvud ensi töikseen päätti uudistaa puolustusneuvoston. Asetuksella 106/1931 puolustusneuvostosta tehtiin korostetusti puolustusvalmiuteen keskittyvä elin. Svinhufvud pyysi ratsuväenkenraali Gustaf Mannerheimia puolustusneuvoston puheenjohtajaksi ja sen kokoonpano muuttui sotilaalliseksi. Samalla myös määrättiin, että sotatilan syttyessä puolustusneuvoston puheenjohtaja toimisi puolustusvoimien ylipäällikkönä. Puolustusneuvosto uusittiin myös sen takia, että Mannerheim voitaisiin palauttaa ulko- ja turvallisuuspolitiikan keskiöön. Samalla puolustusneuvoston merkitys kasvoi, kun siitä tuli maanpuolustuksen ylin neuvosto. Tästä lähtien se kokoontui puheenjohtajansa määräyksestä, eikä enää vain tasavallan presidentin. Nyt se vastasi myös materiaalisista ja organisatorisista järjestelyistä sekä sotateollisuuden kehittämisestä, ja velvoitettiin tekemään esityksiä puolustusvalmiuden kehittämiseksi. Yleinen moraalisen puolustusvalmiuden kohottaminen kuului myös neuvoston tehtäviin. Mannerheimin johdolla puolustusneuvosto hoiti myös ulkosuhteita pohjoismaisen suuntauksen hengessä ja pyrki sotilaalliseen yhteistyöhön Suomen ja Ruotsin välillä. Kansainvälisiin tehtäviin kuului myös ulkomaiden puolustuslaitosten seuraaminen. Kansallisesti se oli myös sovitteleva ja yhteistyötä luova elin puolustuslaitoksen ja valtioneuvoston välillä. Mannerheimin lisäksi merkittävänä puolustusneuvoston jäsenenä toimi tuolloin hänen luottomiehensä kenraali Rudolf Walden.
Puolustusneuvosto pääsi siis vaikuttamaan puolustuspolitiikkaan koko 1930-luvun, ja sen viimeinen merkittävä tehtävä oli käsitellä Neuvostoliiton aluevaatimuksia syksyllä 1939. Talvisodan aikana neuvosto kokoontui vain kerran ja jatkosodan aikana harvoin. Mannerheim ja Walden kuuluivat Suomen johdon sisäpiiriin sotavuosina, joten puolustusneuvostolla ei ollut juuri merkitystä.
Tilanne sotien jälkeen

Toisen maailmansodan jälkeen Suomen puolustuspolitiikkaa suunniteltaessa uusista lähtökohdista valtioneuvosto asetti toukokuussa 1945 komitean suunnittelemaan puolustusrevisioita, jonka tarkoitus oli yhdistää puolustusneuvosto ja taloudellinen puolustusneuvosto keskenään uudeksi puolustusneuvostoksi. Asetusehdotus saatiin valmiiksi viimein vuonna 1950, ja Puolustusvoimain komentaja jalkaväenkenraali Aarne Sihvo kannatti sitä, mutta ehdotus ei edennyt valtioneuvostossa.
Valtioneuvosto antoi uuden asetuksensa 137/1957 puolustusneuvostosta 21. maaliskuuta 1957. Asetus kumosi 1. huhtikuuta 1938 annetun asetuksen puolustusneuvostosta (148/1938). Asetuksen ensimmäisessä pykälässä puolustusneuvoston tehtäväksi määriteltiin toimia ylimpänä neuvoa-antavana ja suunnittelevana elimenä sekä tasavallan presidentin neuvottelukuntana valtakunnan puolustusta koskevissa asioissa. Toisessa pykälässä jäsenistä määriteltiin: "pääministeri, puolustusministeri, ulkoasiainministeri, sisäasiainministeri, valtiovarainministeri sekä kauppa- ja teollisuusministeri ja ne muut ministerit, jotka tasavallan presidentti on kutsunut sen jäseniksi, ynnä puolustusvoimain komentaja ja yleisesikunnan päällikkö. Puolustusneuvoston jäseniksi voi tasavallan presidentti valtioneuvoston esityksestä kutsua muitakin henkilöitä enintään kolmeksi vuodeksi kerrallaan." 21. toukokuuta 1958 asetusta täydennettiin säädöksellä 226/1958, jossa muun muassa määriteltiin neuvoston sihteeristö tarkemmin siten, että pääsihteerin tuli olla sotilaallisen korkeakoulun käynyt, asioihin hyvin perehtynyt henkilö ja yleissihteerin vähintään everstin/kommodorin arvoinen. Puolustusneuvoston koolle kutsui joko tasavallan presidentti tai neuvoston puheenjohtaja eli pääministeri.
Vuodesta 1958 lähtien puolustusneuvosto alkoi kehittää kokonaisvaltaisesti Suomen maanpuolustusta ja tätä edesauttoi se, että sen kokoonpano koostui korkea-arvoisista turvallisuus- ja puolustuspolitiikan päättäjistä. Puolustusneuvosto oli keskeisesti rakentamassa uutta kokonaismaanpuolustusta ja turvallisuuspoliittista lainsäädäntöä. Viimeiset suosituksensa yhteiskunnan toiminnasta kriisitilanteissa puolustusneuvosto antoi vuosina 1982 ja 1999.
Lakkautus

Vuoden 2000 perustuslakiuudistus leikkasi huomattavasti tasavallan presidentin ulkopoliittisia valtaoikeuksia ja samalla tasavallan presidentin alainen puolustusneuvosto lakkautettiin. Sen tehtävät siirrettiin pääasiassa ulko- ja turvallisuuspoliittisella ministerivaliokunnalle eli UTVA:lle. Näin ollen viimeinen tasavallan presidentti Martti Ahtisaaren kausi oli myös puolustusneuvoston viimeinen.
Susan Landale

Susan Landale on brittiläinen urkuri. Hän valmistui Edinburghin yliopistosta ja lähti sitten opiskelemaan Pariisiin André Marchalin johdolla. Hän on työskennellyt muun muassa Pariisin Pyhän Yrjön anglikaanisessa kirkossa. Lisäksi hän on Royal Academy of Musicin professori. Hän on esiintynyt solistina lukuisien johtavien orkestereiden kanssa ja levyttänyt muiden muassa Olivier Messiaenin, Louis Viernen, Charles Tournemiren sekä César Franckin tuotantoa. Landale voitti ensimmäisen palkinnon ensimmäisessä St Albansin kansainvälisessä urkukilpailussa.
Aiheesta muualla

Viralliset sivut (Arkistoitu – Internet Archive) (englanniksi, ranskaksi)
Survivor (Destiny’s Childin albumi)

| Survivor Destiny’s Child |
| --- | --- | --- |

Studioalbumin tiedot
 Äänitetty : joulukuu 1999; maaliskuuta 2000—2001
 Julkaistu: 1. toukokuuta 2001
 Tuottaja(t): Anthony Dent, K-Fam, Mark J. Feist, Rob Fusari, Beyoncé Knowles, Errol "Poppi" McCalla Jr, Falonte Moore, Poke & Tone, Rapture & E. Seats, Cory Rooney, J. R. Rotem, Dwayne Wiggins
 Tyylilaji: pop, R&B
 Kesto: 59.37
 Levy-yhtiö: Columbia
Listasijoitukset
  Suomen virallinen lista: 4.
Destiny’s Childin muut julkaisut
| The Writing’s on the Wall 1999 | Survivor 2001 | Love: Destiny 2001 |
Singlet albumilta The Writing's On the Wall
 ”Independent Women Part I” Julkaistu: 14. syyskuuta 2000  ”Survivor” Julkaistu: 13. helmikuuta 2001  ”Bootylicious” Julkaistu: 20. toukokuuta 2001  ”Emotion” Julkaistu: 8. lokakuuta 2001  ”Nasty Girl” Julkaistu: 25. maaliskuuta 2002
Survivor on yhdysvaltalaisen R&B-yhtyeen Destiny’s Childin kolmas studioalbumi, joka julkaistiin 1. toukokuuta 2001. Se sisältää hitin "Survivor".
Albumi nousi suoraan Billboard 200 -listan kärkeen ja on myynyt nelinkertaisesti platinaa Yhdysvalloissa. Suomessa se nousi parhaimmillaan virallisen albumilistan neljänneksi.
Kappaleet

Independent Women Part I – 3.42
Survivor – 4.14
Bootylicious – 3.28
Nasty Girl – 4.18
Fancy – 4.13
Apple Pie à la Mode – 2.59
Sexy Daddy – 4.07
Independent Women Part II – 3.46
Happy Face – 4.32
Emotion – 3.56
Dangerously in Love – 4.53
Brown Eyes – 4.47
The Story of Beauty – 3.32
Gospel Medley – 3.25
Outro (DC-3) – 4.03
Arvostelut

Metacritic: 63/100
Allmusic:
Entertainment Weekly: B+
Rolling Stone:
Aiheesta muualla

Survivor discogs.com -sivustolla
Valkoinen terrori

Valkoinen terrori viittaa ainakin seuraaviin historiallisiin poliittisiin väkivaltaisuuksiin, jotka on tehty vastavallankumouksen nimissä:
ensimmäinen valkoinen terrori, poliittiset väkivaltaisuudet Ranskassa thermidorin vallankaappauksen jälkeen vuonna 1795
toinen valkoinen terrori, poliittiset väkivaltaisuudet Ranskassa Bourbon-restauraation alussa vuonna 1815
valkoinen terrori, poliittiset väkivaltaisuudet valkoisen armeijan vihollisia vastaan Venäjän sisällissodan aikana
valkoinen terrori, Suomen sisällissodan valkoisten tekemät väkivaltaisuudet
valkoinen terrori, vastavallankumouksellisen väkivallan aika Unkarin neuvostotasavaltaa ja kommunisteja vastaan
valkoinen terrori, laajamittaiset väkivaltaisuudet Kreikan kansallisen vapautusarmeijan entisiä jäseniä vastaan
valkoinen terrori eli Shanghain verilöyly Kiinassa vuonna 1927
valkoinen terrori, toisinajattelijoiden vainoaminen Taiwanissa vuosina 1949–1992.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valkoinen terrori”, voi hakea sivunnimihaulla, laajalla sivunnimihaulla tai tekstihaulla.
Survivor (Barry Mannin albumi)

| Survivor Barry Mann |
| --- | --- | --- |

Studioalbumin tiedot
 Äänitetty : RCA:n Music Center of the World, Hollywood, Kalifornia
 Julkaistu: elokuussa 1975
 Formaatti: LP
 Tuottaja(t): Bruce Johnston ja   Barry Mann   Bruce, Terry ja Barry   Bruce ja Terry
 Tyylilaji: pop
 Kesto: 36.25
 Levy-yhtiö: RCA Records
Survivor on laulaja-lauluntekijä ja pianisti Barry Mannin ensimmäinen sooloalbumi vuodelta 1975. Mann oli 1960-luvun tunnetuimpia lauluntekijöitä, ja tällä albumilla on mukana myös hänen työparinsa, sanoittaja Cynthia Weil. Levy-yhtiö on New Yorkissa toiminut RCA Records ja levymerkki Victor.
The Beach Boys -yhtyeestä tuttu Bruce Johnston ja Barry Mann ovat tuottaneet useimmat albumin kappaleista. Kappaleen "Nobody But You" tuottajat ovat kuitenkin Bruce, Terry ja Barry ja kappaleen "Nothing Good Comes Easy" Bruce ja Terry.
Levyn on äänittänyt Kent Tunks apunaan Artie Torgersen ja Steve Francisco. Masteroinnin on tehnyt Richard Simpson. Äänitys on tehty Kalifornian Hollywoodissa RCA:n Music Center of the Worldissä.
Kansikuvan valokuvan on ottanut Gene Brownell ja kannen suunnittelija on Frank Mulvey. Studojärjestelyissä on ollut mukana Doris Hughes. Takakannen valokuvan Barry Mannista pianoa soittamassa on ottanut Jim Seiter.
Albumin julkaisua on edeltänyt Barry Mannin single ”I'm a Survivor”.
Kappaleet

Kappaleiden tekijät ovat Barry Mann ja Cynthia Weil.
Don't Seem Right – 2.25 (säv. Mann)
I Wanna Do It All – 3.13 (säv. Mann/Weil)
Taking the Long Way Home – 3.20 (säv. Mann/Weil)
Hang on Fred – 3.48 (säv. Mann/Weil)
I’ll Always Love You – 4.08 (säv. Mann)
Crazy Ladies – 4.37Mann/Weil
Nobody But You – 3.15 (säv. Mann/Weil)
Jesse (Sept. 9, 1945 – March 23, 1974) – 3.41 (säv. Mann/Weil/Mann)
Nothing Good Comes Easy – 2.46 (säv. Mann/Weil)
My Rock and My Rollin' Friends – 3.47 (säv. Mann/Weil)
Don't Seem Right (Reprise) – 1.25 (säv. Mann/Weil)
Kappaleiden sanat on painettu LP-levyn levypussiin. Julkaisijat ovat Screen Gems-Columbia Music, Inc. & Summerhill Songs, Inc. Kappale "Nobody But You" on vuodelta 1974 ja muut vuodelta 1975.
Kokoonpano

Barry Mann – laulu, piano
The Roadhouse Band:
Bill House – kitara
Stan House – rummut
John Hobbs – kosketinsoittimet
Curtis Stone – basso
Jim Seiter – lyömäsoittimet
Kenny Hinkle – kitara
Kuoro:
Barry Mann
Cynthia Weil
Bruce Johnston
Terry Melcher
Bill House
Kenny Hinkle
Gloria Grinel
Trish Turner
Lilliae Nelson
John Hobbs
Curtis Stone
Spanky McFarlane
John Seiter
Jerry Yester
Taustalaulajat kappaleen "I'll Always Love You" toisessa säkeistössä ovat Bruce Johnston, Daryl Dragon (The Captain) ja Toni Tennille.
"Sweetening":
Hall Blaine – tamburiini
Earl Palmer – rummut
Mike Kowalski – timbalit
Edward Carter – akustinen kitara
Blondie Chaplin – kitara
Larry Knechtel – sähköpiano
Ray Pohlman – basso
Lyle Ritz – kontrabasso
Daryl Dragon – Moog, arp
Puhallinsoittimet:
Steve Douglas – tenorisaksofoni, alttosaksofoni, huilu, nokkahuilu
Joel Peskin – tenorisaksofoni
Jay Migliori – baritonisaksofoni
Dick Hyde – pasuuna (valve trombone)
Joe Romano – trumpetti
Jousisoittimet:
Igor Horoshevsky – sello
Jon Joyce – sello
Joseph Reilich – alttoviulu
Leonard Selic – alttoviulu
Spiro Stamos – viulu
Joseph Stepansky – viulu
Marshall Sosson – viulu
Sovittajat:
Barry Mann ja The Roadhouse Band
Taustalaulut: Bruce Johnston
Jouset:
"Taking the Long Way Home", John Hobbs
"I'll Always Love You", Bruce Johnston
Puhaltimet: "My Rock and My Rollin' Friends", John Hobbs
The Roadhouse Bandin jäsenet, Bruce Johnston ja Terry Melcher ovat levyllä mukana Equinox Recordsin sekä Daryl Dragon ja Toni Tennille A&M Recordsin suosiollisella luvalla.
Aiheesta muualla

Survivor discogs.com -sivustolla
Waldemar Wallenius: Barry Mannin Survivor-albumin arvostelu. Soundi, 1976, 2. vsk, nro 3, s. 19.  Tampere:  T:mi Soundi.
Valkoinen tiikeri

Valkoinen tiikeri tarkoittaa seuraavia asioita:
Rewantiikeri, intiantiikerin värimuoto
”Valkoinen tiikeri”, kiinalainen tähdistö
Valkoinen tiikeri, Aravind Adigan romaani
Valkoinen tiikeri, Aravind Adigan romaaniin perustuva elokuva vuodelta 2021
Valkoinen tiikeri, sarjakuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Le Tigre blanc”, voi hakea sivunnimihaulla, laajalla sivunnimihaulla tai tekstihaulla.
Valkoinen tiikeri (kirja)

| Valkoinen tiikeri> The White Tiger |
| --- | --- |

Alkuperäisteos
Kirjailija:  Aravind Adiga
Kieli:  englanti
Genre:  romaani
Kustantaja:  Harper Collins India
Julkaistu:  22. huhtikuuta 2008
Sivumäärä:  318
ISBN:  1-416-56259-1
Suomennos
Suomentaja:  Tarja Teva
Kustantaja:  BTJ
Sivumäärä:  345
ISBN:  978-951-692-734-6
Löydä lisää kirjojaKirjallisuuden teemasivulta
Valkoinen tiikeri (engl. The White Tiger) on intialaisen Aravind Adigan vuonna 2008 ilmestynyt esikoisromaani. Se voitti vuoden 2008 Booker-palkinnon. Romaani ilmestyi suomeksi 2009 Tarja Tevan suomentamana. Suomenkielisen laitoksen kustansi BTJ.
Kirja kertoo kahdesta erilaisesta Intiasta ja heijastelee eroja kehittyneen ja kaupungistuneen Intian sekä köyhän maaseudun välillä.
Stronger (Dead by Aprilin albumi)

| Stronger Dead by April |
| --- | --- | --- |

Kokoelmalevyn tiedot
 Julkaistu: 24. tammikuuta 2011
 Tyylilaji: metalcore
 Levy-yhtiö: Universal
Dead by Aprilin muut julkaisut
| Dead by April 2009 | Stronger 2011 | Incomparable 2011 |
Stronger on Dead by Aprilin ensimmäinen kokoelma-albumi, joka julkaistiin 24. tammikuuta 2011. Albumi sisältää kolme uudelleenmiksausta, kaksi vain singlellä julkaistua kappaletta, Slipknotin Shawn Crahanin tekemän remixin, Killing Joke coverin sekä julkaisemattoman demoversion kappaleesta "More Than Yesterday" ja kahdesta kappaleesta julkaisemattomia uudelleennauhoitettua akustista versiota.
Kappaleet

Trapped (2011 Mix) – 3.06
Angels Of Clarity (2011 Mix) – 3.39
Stronger (2011 Mix) – 3.58
My Saviour – 3.13
Leaves Falling – 3.23
Love Like Blood – 3.41  (Killing Joke cover)
Angels Of Clarity (Shawn "Clown" Crahan Remix) – 4.35
Losing You (Acoustic Version) – 3.50
Promise Me (Acoustic Version) – 3.13
More Than Yesterday (Demo Version) – 3.29
Kappaleet > iTunes bonuskappale

Stronger (Heavier Mix) (Video) – 4.00
Stefan Lassen

| Stefan Lassen |
| --- | --- |
 Stefan Lassen Tanskan jääkiekkomaajoukkueen paidassa ystävyysottelussa Ranskaa vastaan.
Henkilötiedot
Syntynyt: 1. marraskuuta 1985 (ikä 38) Herning, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  90 kg
Seura
Seura:  Almtuna IS
Sarja:  HockeyAllsvenskan
Pelaajaura
Pääsarjaura:  2002–
Aik. seurat:  Herning Blue Fox (Tanska) Frederikshavn White Hawks (Tanska) Leksands IF (Allsv.) Djurgårdens IF (SEL) Malmö Redhawks (Allsv.) Graz 99ers (EBEL) Pelicans (SML)
Stefan Staunstrup Lassen (s. 1. marraskuuta 1985 Herning, Tanska) on tanskalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä. Isokokoinen Lassen on pelityyliltään puolustava puolustaja.
Ura > Seuraura

Lassen aloitti jääkiekkoilun 3-vuotiaana. Hän on Herning IK:n kasvatti. Lassen debytoi miesten peleissä kaudella 2002–2003, jolloin hän pelasi Tanskan pääsarjassa AL-Bank Ligaenissa neljä runkosarja- ja kaksi pudotuspeliottelua. Lassen voitti kauden päätteeksi Tanskan-mestaruuden. Hän edusti Herningiä kevääseen 2009 asti, lukuun ottamatta kautta 2004–2005 Frederikshavn White Hawksissa. Lassen voitti Tanskan liigassa kevään 2003 lisäksi mestaruuden myös vuosina 2007 ja 2008 sekä pronssia vuosina 2005 ja 2006.
Kaudeksi 2009–2010 Lassen siirtyi Ruotsin toiseksi korkeimmalla sarjatasolla HockeyAllsvenskanissa pelaavaan Leksands IF:ään. Joukkue pääsi Kvalserieniin asti keväällä 2010, muttei noussut sarjatasoa ylemmäs Elitserieniin. Lassen kuitenkin siirtyi kaudeksi 2010–2011 sarjatasoa ylemmäs Djurgårdens IF:n riveihin kaksivuotisella sopimuksella.
Lassen ei kuitenkaan jatkanut Djurgårdenissa toista sopimuskauttaan, vaan siirtyi kaudeksi 2011–2012 suuremman peliajan perässä kaksivuotisella sopimuksella HockeyAllsvenskan-joukkue Malmö Redhawksiin. Hän voitti joukkueen sisäisen tehotilaston lukemalla +7. Kaudeksi 2013–2014 Lassen siirtyi kaksivuotisella sopimuksella monikansallisessa Erste Bank Eishockey Ligassa pelaavaan itävaltalaisjoukkue Graz 99ersiin. Maaliskuussa 2015 Lassen teki kaksivuotisen sopimuksen SM-liigajoukkue Pelicansin kanssa. Hänet nimettiin kaudelle 2015–2016 joukkueen varakapteeniksi. Kaudella 2016–2017 Lassen oli viikkoja sivussa lokakuun 2016 lopulla tulleen loukkaantumisen vuoksi. Joulukuussa 2016 hän teki Pelicansin kanssa vuoden mittaisen jatkosopimuksen.
Kaudeksi 2017–2018 Lassen nimettiin Pelicansin kapteeniksi. Hänestä tuli SM-liigahistorian ensimmäinen tanskalaiskapteeni. Lassen pelasi loukkaantumisten vuoksi runkosarjassa vain 41 ottelua. Hänen kautensa päättyi epäonnisesti nilkan vääntymiseen hänen liukastuttua Lappeenrannan Kisapuiston jäähallin pihalla, kun Lassen oli valmistautumassa pelipäivän aamuna Pelicansin kauden viimeiseksi jääneeseen, pudotuspelien ensimmäisen kierroksen kolmanteen otteluun Saimaan Palloa vastaan.
Lassen siirtyi kauden 2018–2019 kynnyksellä, syyskuussa 2018 vuoden mittaisella sopimuksella Ruotsin Allsvenskanin Almtuna IS:ään.
Ura > Maajoukkueura

Lassen edusti Tanskaa miesten MM-kilpailuissa vuosina 2007, 2008, 2010, 2011, 2012, 2013, 2014, 2016 ja 2018. Valmennus valitsi hänet vuoden 2013 turnauksessa joukkueensa turnauksen yhdeksi kolmesta parhaasta pelaajasta. Lassen pelasi myös Vancouverin olympiakisojen 2010, Sotšin olympiakisojen 2014 ja Pyeongchangin olympiakisojen 2018 karsinnoissa.
Lassen pelasi myös alle 20-vuotiaiden I-divisioonan MM-kilpailuissa vuosina 2003, 2004 (A-lohkon hopeaa) ja 2005 (B-lohkon pronssia) sekä alle 18-vuotiaiden I-divisioonan MM-kilpailuissa vuosina 2002 ja 2003. Alle 18-vuotiaiden maajoukkuessa vuoden 2003 turnaus päättyi A-lohkon kultaan ja sarjanousuun.
Muuta

Lassen on maajoukkuekiekkoilija, sillä hänen hyökkääjänä pelannut isänsä Arne edusti Tanskaa vuoden 1977 C-sarjan MM-kilpailuissa. Stefanin pikkuveli Lasse Lassen on tunnettu Tanskan maajoukkuehyökkääjänä, joka pelaa kotimaassaan Herning Blue Foxissa.
Tilastot

Lassen (nro 6 oikealla) ja Dustin VanBallegooie (nro 5 vasemmalla) EBEL-joukkue Graz 99ersin paidassa pitämässä Villacher SV:n Curtis Fraseria aisoissa. Grazin maalivahtina Dany Sabourin.
Sólonos

| Sólonos Οδός Σόλωνος |
| --- | --- |
Maa:  Kreikka
Kaupunki:  Ateena
Tieluokka:  katu
Pituus:  1,2 km
Sólonos (kreik. Οδός Σόλωνος, Odós Sólonos, ”Solonin katu”) on katu Ateenan keskustassa Kreikassa. Se sijaitsee Kolonákin kaupunginosassa, ja se on omistettu antiikin ateenalaiselle valtiomies Solonille.
Talo Sólonos-kadulla.
Sólonos-katu kulkee suunnilleen kaakkois-luoteissuunnassa Akadimías-kadun itäpuolella. Sen pituus on noin 1,2 kilometriä. Kadun varrella sijaitsee paljon Ateenan yliopiston rakennuksia, kuten oikeustieteellinen tiedekunta, sekä Ateenan kaupungin kulttuurikeskus, jonka pääjulkisivu on kuitenkin Akadimíaksen puolelle. Perinteisesti Sólonoksella on ollut myös paljon kirjakauppoja, kirjankustantamoita ja kirjansitomoita, ja niitä on siellä edelleen. Kadun rakennukset ovat pääosin peräisin 1860-luvulta 1900-luvulle.
Aiheesta muualla

Kuvia tai muita tiedostoja aiheesta Sólonos Wikimedia Commonsissa
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou